شەفەق
نیوز/ محمد شياع سودانی سەرۆک وەزیرەیل، شەوەکی ئمڕوو پەنجشەممە، گردەوبوینیگ وەبوونەی
زیوکردن پڕۆژەیلیگ خزمەتگوزاری لە شار بەغداد ئەنجام دا، و هەرلە پارێزگار بەغداد،
ئەمیندار بەغداد، جیگر وەزارەت ئاوەدانی و نیشتەجیبوین و شارەوانی و کاروبار گشتی وەگەرد
سەرۆک دەسەی راویژکارەیل ئامادەی بوین.
نویسینگەی
راگەیانن سەرۆک ئەنجومەن وەزیرەیل لە بەیاننامەیگ وت: سودانی لە گردەوبوینەگە نووڕیە
وەڕیەوچگن کار جیوەجیکردن پڕۆژەیل بەغداد، ولە نوایان پڕۆژەیل دەروازەیل بەغداد
پایتەخت، و پڕۆژەیل ئاوەڕۆ و پڕۆژەیل ئامادەکردن جادەیل، وهەمیش ئاست جیوەجیکردن لە
پڕۆژەی خەسەخانەیل.
سەرۆک
ئەنجومەن وەزیرەیل فەرمان پەیاکردن میکانیزم زویکردن تەواوکردن پرۆژەیل و جیوەجیکردنیان
دا، ئەرا پیشکەشکردن خزمەتگوزاری وە هاووڵاتییەیل، هەمیش رینما وە گرنگی پریاکردن چارەیل
ئەرا پشتەسرنان گرفت و ریگریەیل وە شیوەیگ پیشەیی و زوی.
